CELEX: 32014R0410
Language: lt
Date: 2014-04-23 00:00:00
Title: 2014 m. balandžio 23 d. Komisijos įgyvendinimo reglamentas (ES) Nr. 410/2014, kuriuo iš dalies keičiamos Įgyvendinimo reglamento (ES) Nr. 293/2012 nuostatos, susijusios su naujų lengvųjų komercinių transporto priemonių, kurių tipas tvirtinamas per daugiapakopį procesą, išmetamo CO 2 kiekio stebėsena  Tekstas svarbus EEE

24.4.2014   
            
            
               LT
            
            
               Europos Sąjungos oficialusis leidinys
            
            
               L 121/21
            
         KOMISIJOS ĮGYVENDINIMO REGLAMENTAS (ES) Nr. 410/2014
   2014 m. balandžio 23 d.
   kuriuo iš dalies keičiamos Įgyvendinimo reglamento (ES) Nr. 293/2012 nuostatos, susijusios su naujų lengvųjų komercinių transporto priemonių, kurių tipas tvirtinamas per daugiapakopį procesą, išmetamo CO2 kiekio stebėsena
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. gegužės 11 d. Europos Parlamento ir Tarybos reglamentą (ES) Nr. 510/2011, kuriuo nustatomos naujų lengvųjų komercinių transporto priemonių išmetamų teršalų normos pagal Sąjungos integruotą principą mažinti lengvųjų transporto priemonių išmetamo CO2 kiekį (1), ypač į jo 8 straipsnio 9 dalies pirmą pastraipą,
   kadangi:
   
               (1)
            
            
               Komisijos reglamento (EB) Nr. 692/2008 (2) XII priede nustatytas naujas N1 kategorijos transporto priemonių, kurių tipas patvirtinamas per daugiapakopį procesą (toliau – pakopinio komplektavimo transporto priemonės), išmetamo CO2 kiekio ir degalų sąnaudų nustatymo metodas. Naujasis metodas turi būti taikomas nuo 2014 m. sausio 1 d., tačiau nuo 2013 m. sausio 1 d. jį galima taikyti savanoriškai;
            
         
               (2)
            
            
               Reglamento (ES) Nr. 510/2011 II priedo B dalies 7 punkte numatyta, kad sukomplektuotų transporto priemonių savitasis išmetamo CO2 kiekis yra skiriamas bazinės transporto priemonės gamintojui. Dėl to reikia, kad sukomplektuotą transporto priemonę būtų galima atpažinti vykdant stebėsenos procesą ir kad būtų galima identifikuoti bazinės transporto priemonės gamintoją. Taip pat reikia tam tikrų su bazine transporto priemone susijusių duomenų, nustatomų pagal naują Komisijos reglamento (EB) Nr. 692/2008 XII priede nustatytą metodiką;
            
         
               (3)
            
            
               pagal Reglamento (ES) Nr. 510/2011 8 straipsnio 5 dalį bazinių transporto priemonių gamintojai turi teisę patikrinti su pakopinio komplektavimo transporto priemonėmis susijusius duomenis, kuriais remiantis apskaičiuojamos jų savitojo išmetamo CO2 kiekio normos. Todėl tikslinga nustatyti išsamias nuostatas dėl gamintojų ir Komisijos keitimosi atitinkamais duomenimis;
            
         
               (4)
            
            
               dėl transporto priemonių registravimo sistemų specifiškumo ir struktūros valstybės narės gali neturėti galimybės pateikti visus Reglamento (ES) Nr. 510/2011 II priede nurodytus išsamius pakopinio komplektavimo priemonių stebėsenai reikalingus duomenis. Todėl nustatydama preliminarias savitąsias teršalų išmetimo normas Komisija turėtų turėti galimybę atsižvelgti į duomenis, kuriuos pateikia gamintojai per patikros procesą pagal Reglamento (ES) Nr. 510/2011 8 straipsnio 5 dalį;
            
         
               (5)
            
            
               todėl Komisijai ir Europos aplinkos agentūrai (EAA) gamintojai turėtų pateikti transporto priemonių identifikavimo numerius (VIN kodus), kuriuos jie priskyrė praėjusiais kalendoriniais metais parduotoms lengvosioms komercinėms transporto priemonėms arba toms, kurioms tais metais suteikta garantija. Gamintojai taip pat turėtų turėti galimybę pateikti Komisijai išsamius tų transporto priemonių duomenis. Kad į tuos duomenis būtų atsižvelgta apskaičiuojant preliminarias normas, gamintojai savo duomenis Komisijai ir EAA turėtų pateikti tuo pačiu metu, kai kasmetinius duomenis pateikia valstybės narės;
            
         
               (6)
            
            
               valstybių narių pateiktus išsamius duomenis pagal VIN kodus sugretinusi su gamintojų pateiktais duomenimis, Komisija turėtų parengti preliminarių duomenų rinkinį preliminarioms normoms apskaičiuoti. Gamintojui pateikiamame preliminarių duomenų rinkinyje į tuos įrašus, kuriuos galima sugretinti pagal abu rinkinius, turėtų būti įtraukti VIN kodai. Prireikus į preliminarų duomenų rinkinį turėtų būti įtraukti ir tie įrašai, kuriuose valstybės narės pateikti VIN kodai neatitinka gamintojo pateiktų VIN kodų. Tokiu atveju įrašai gamintojui perduodami be VIN kodų. Pagal Reglamento (ES) Nr. 510/2011 8 straipsnio 4 dalį preliminarių duomenų rinkinys, išskyrus VIN kodus, turėtų būti paskelbtas viešai;
            
         
               (7)
            
            
               kad Komisijos įgyvendinimo reglamente (ES) Nr. 293/2012 (3) nustatyti reikalavimai visiškai derėtų su keleiviniams automobiliams taikomais reikalavimais, nustatytais Komisijos reglamente (ES) Nr. 1014/2010 (4), tikslinga gamintojų pranešimų apie klaidas reikalavimus suderinti su to reglamento nuostatomis;
            
         
               (8)
            
            
               Įgyvendinimo reglamentas (ES) Nr. 293/2012 turėtų būti atitinkamai iš dalies pakeistas;
            
         
               (9)
            
            
               šiame reglamente numatytos priemonės atitinka Klimato kaitos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamentas (ES) Nr. 293/2012 iš dalies keičiamas taip:
   
               1)
            
            
               2 straipsnio 3 punktas pakeičiamas taip:
               
                           „3)
                        
                        
                           išsamūs stebėsenos duomenys – Reglamento (ES) Nr. 510/2011 II priedo C dalies 2 skirsnyje nurodyti išsamūs duomenys, suskirstyti pagal gamintoją ir transporto priemonių serijas, kurios apibrėžiamos pagal tipą, variantą ir modifikaciją, arba, jeigu taikoma, pagal pavienę transporto priemonę, kuri apibrėžiama pagal transporto priemonės identifikavimo numerį.“
                        
                     
         
               2)
            
            
               8 straipsnis pakeičiamas taip:
               „8 straipsnis
               Transporto priemonės, kurioms netaikomas EB tipo patvirtinimas
               Jei lengvosioms komercinėms transporto priemonėms taikomas mažų serijų nacionalinis tipo patvirtinimas pagal Direktyvos 2007/46/EB 23 straipsnį arba individualus patvirtinimas pagal tos direktyvos 24 straipsnį, valstybės narės Komisijai pateikia jų teritorijoje užregistruotų kiekvienos tokios rūšies transporto priemonių skaičių.
               Parengdama išsamius stebėsenos duomenis, kompetentinga institucija nurodo gamintojo pavadinimą stulpelyje „Gamintojo pavadinimas (pavadinimas pagal valstybės narės registrą)“ Reglamento (ES) Nr. 510/2011 II priedo C dalyje nustatyta forma, o stulpelyje „Gamintojo pavadinimas (standartinis ES pavadinimas)“ nurodo:
               
                           a)
                        
                        
                           AA-IVA – kai pateikiami duomenys apie individualiai patvirtintų tipų transporto priemones,
                        
                     
                           b)
                        
                        
                           AA-NSS – kai pateikiami duomenys apie nacionaliniu lygiu patvirtintų tipų mažų serijų transporto priemones.“
                        
                     
         
               3)
            
            
               10 straipsnis iš dalies keičiamas taip:
               
                           a)
                        
                        
                           1 dalyje pridedama tokia pastraipa:
                           „Jeigu duomenys perduodami pagal šio straipsnio 3 dalį, gamintojo nurodytam kontaktiniam asmeniui taip pat suteikiama teisė įkelti išsamius duomenis į Europos aplinkos agentūros duomenų saugyklą.“;
                        
                     
                           b)
                        
                        
                           pridedamos tokios 3 ir 4 dalys:
                           „3.   Kad būtų galima patikrinti preliminarius duomenis, gamintojai iki kiekvienų metų vasario 28 d. Komisijai pateikia visų lengvųjų komercinių transporto priemonių (komplektinių, sukomplektuotų arba nekomplektinių), kurias jie Sąjungoje pardavė praėjusiais kalendoriniais metais arba kurioms tais metais suteikė garantiją, identifikavimo numerius. Tuo pat metu gamintojai gali pateikti Komisijai su tomis transporto priemonėmis susijusius išsamius duomenis, nurodytus Reglamento (ES) Nr. 510/2011 II priede.
                           Duomenys elektroninėmis duomenų perdavimo priemonėmis perduodami į Europos aplinkos agentūros tvarkomą duomenų saugyklą.
                           4.   Jeigu gamintojai nepateikia 3 dalyje nurodytų transporto priemonių identifikavimo numerių ir išsamių duomenų, preliminari savitoji teršalų išmetimo norma apskaičiuojama remiantis valstybių narių pateiktais išsamiais duomenimis.“
                        
                     
         
               4)
            
            
               Įterpiami 10a ir 10b straipsniai:
               „10a straipsnis
               Gamintojų pranešimai apie klaidas
               1.   Gamintojai, teikdami pranešimus apie klaidas pagal Reglamento (EB) Nr. 510/2011 8 straipsnio 5 dalį, remiasi pagal 8 straipsnio 4 dalį Komisijos perduotais preliminarių duomenų rinkiniais.
               Į pranešimą apie klaidas įtraukiami visi duomenys, susiję su transporto priemonių registracijomis, už kurias atsakingas pranešimą teikiantis gamintojas. Sukomplektuotų transporto priemonių atveju atsakingas gamintojas yra gamintojas, atsakingas už bazinės transporto priemonės EB tipo patvirtinimą.
               Klaida nurodoma kiekvienos versijos duomenų rinkinyje įrašant atskirą įrašą, pavadintą „Gamintojo pastabos“, kuriame nurodomas vienas iš šių kodų:
               
                           a)
                        
                        
                           A kodas, jei gamintojas pakeitė įrašus;
                        
                     
                           b)
                        
                        
                           B kodas, jei transporto priemonės identifikuoti neįmanoma;
                        
                     
                           c)
                        
                        
                           C kodas, jei transporto priemonei netaikomas Reglamentas (ES) Nr. 510/2011 arba jei transporto priemonė nebegaminama;
                        
                     
                           d)
                        
                        
                           D kodas, jeigu gamintojas, kuriam priskirtas konkretus įrašas, yra sukomplektuotos transporto priemonės gamintojas, bet ne nekomplektinės bazinės transporto priemonės gamintojas.
                        
                     Taikant b punktą, transporto priemonės identifikuoti neįmanoma, jeigu gamintojas negali identifikuoti transporto priemonės pagal valstybės narės pateiktą transporto priemonės identifikavimo numerį arba jeigu toks numeris įraše nepateiktas ir transporto priemonės negalima identifikuoti kitaip.
               Taikant d punktą, galutinės transporto priemonės gamintojas taip pat nurodo bazinės transporto priemonės gamintojo pavadinimą atskirame įraše, pavadintame „Gamintojo pastabos“.
               2.   Jei gamintojas Komisijai nepraneša apie klaidas pagal 1 dalį arba jei pranešimas pateikiamas pasibaigus trijų mėnesių laikotarpiui, nurodytam Reglamento (ES) Nr. 510/2011 8 straipsnio 5 dalyje, preliminarios vertės, praneštos pagal to reglamento 8 straipsnio 4 dalį, laikomos galutinėmis.
               3.   Jeigu į 1 dalyje nurodytą pranešimą apie klaidas įtraukiami transporto priemonių identifikavimo numeriai, jis pateikiamas į 10 straipsnio 3 dalyje nurodytą duomenų saugyklą, kitais atvejais jis elektroninėje neištrinamojoje duomenų laikmenoje, pažymėtoje „Notification of error – CO2 from vans“ (Pranešimas apie klaidą. Furgonų išmetamas CO2), siunčiamas paštu šiuo adresu:
               
                           European Commission
                        
                     
                           Secretariat-General
                        
                     
                           1049 Bruxelles/Brussel
                        
                     
                           Belgique/België
                        
                     Elektroninė pranešimo kopija informavimo tikslu nusiunčiama šiais specialiais e. pašto adresais:
               EC-CO2-LDV-IMPLEMENTATION@ec.europa.eu
               ir
               CO2-monitoring@eea.europa.eu.
               10b straipsnis
               Preliminarių duomenų rengimas
               1.   Jei gamintojas pateikia duomenis Komisijai pagal 10 straipsnio 3 dalį, į preliminarių duomenų rinkinį, pateikiamą gamintojui, įtraukiami šie įrašai:
               
                           a)
                        
                        
                           įrašai su transporto priemonių identifikavimo numeriais tais atvejais, kai gamintojo pagal 10 straipsnio 3 dalį pateikti transporto priemonių identifikavimo numeriai sutampa su valstybių narių pateiktais transporto priemonių identifikavimo numeriais, kaip nustatyta Reglamento (ES) Nr. 510/2011 II priedo C dalies 2 skirsnyje;
                        
                     
                           b)
                        
                        
                           įrašai, kuriuos galima priskirti gamintojui, bet be transporto priemonių identifikavimo numerių, tais atvejais, kai valstybių narių pateikti transporto priemonių identifikavimo numeriai nesutampa su gamintojų pateiktais transporto priemonių identifikavimo numeriais.
                        
                     Preliminarių duomenų rinkinys, parengtas įtraukiant a ir b punktuose nurodytus įrašus, pateikiamas gamintojui pagal Reglamento (ES) Nr. 510/2011 8 straipsnio 4 dalies antrą pastraipą.
               Į 8 straipsnio 4 dalies pirmoje pastraipoje nurodytą centrinį duomenų registrą neįtraukiama jokių duomenų apie transporto priemonių identifikavimo numerius.
               2.   Apdorojant transporto priemonių identifikavimo numerių duomenis negali būti apdorojami jokie asmeniniai duomenys, kuriuos būtų galima susieti su tais numeriais, nei jokie kiti duomenys, pagal kuriuos transporto priemonių identifikavimo numerius būtų galima susieti su asmeniniais duomenimis.“
            
         
               5)
            
            
               I priedas pakeičiamas šio reglamento priedo tekstu.
            
         2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. balandžio 23 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 145, 2011 5 31, p. 1.
   
      (2)  2008 m. liepos 18 d. Komisijos reglamentas (EB) Nr. 692/2008, įgyvendinantis ir iš dalies keičiantis Europos Parlamento ir Tarybos reglamentą (EB) Nr. 715/2007 dėl variklinių transporto priemonių tipo patvirtinimo atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių (euro 5 ir euro 6) ir dėl transporto priemonių remonto ir priežiūros informacijos prieigos (OL L 199, 2008 7 28, p. 1).
   
      (3)  2012 m. balandžio 3 d. Komisijos įgyvendinimo reglamentas (ES) Nr. 293/2012 dėl naujų lengvųjų komercinių transporto priemonių registracijos stebėsenos ir duomenų teikimo pagal Europos Parlamento ir Tarybos reglamentą (ES) Nr. 510/2011 (OL L 98, 2012 4 4, p. 1).
   
      (4)  2010 m. lapkričio 10 d. Komisijos reglamentas (ES) Nr. 1014/2010 dėl naujų keleivinių automobilių registracijos stebėsenos ir duomenų teikimo pagal Europos Parlamento ir Tarybos reglamentą (EB) Nr. 443/2009 (OL L 293, 2010 11 11, p. 15).
   
      PRIEDAS
      
         
            „I PRIEDAS
            DUOMENŲ ŠALTINIAI
            
                        Parametras
                     
                     
                        Atitikties liudijimas (Direktyvos 2007/46/EB IX priede nustatytas I dalies B pavyzdys)
                     
                     
                        Tipo patvirtinimo dokumentai (Direktyva 2007/46/EB)
                     
                  
                        Gamintojas (komplektinių transporto priemonių)
                     
                     
                        0.5 punktas
                     
                     
                        III priedo I dalies 0.5 punktas
                     
                  
                        Bazinės transporto priemonės gamintojas (pakopinio komplektavimo transporto priemonių)
                     
                     
                        0.5.1 punktas
                     
                     
                        VI priedo I skirsnio 0.5 punktas
                     
                  
                        Tipo patvirtinimo numeris
                     
                     
                        0.10 punkto b papunktis
                     
                     
                        VI priedo įvadinė dalis
                     
                  
                        Tipas
                     
                     
                        0.2 punktas
                     
                     
                        III priedo I dalies 0.2 punktas
                     
                  
                        Variantas
                     
                     
                        0.2 punktas
                     
                     
                        III priedo I ar II dalis arba VIII priedo 3 skirsnis
                     
                  
                        Versija
                     
                     
                        0.2 punktas
                     
                     
                        III priedo I ar II dalis arba VIII priedo 3 skirsnis
                     
                  
                        Markė
                     
                     
                        0.1 punktas
                     
                     
                        III priedo I dalies 0.1 punktas
                     
                  
                        Patvirtinto- transporto priemonės tipo kategorija
                     
                     
                        0.4 punktas
                     
                     
                        III priedo I dalies 0.4 punktas
                     
                  
                        Parengtos naudoti transporto priemonės masė (komplektinių ir sukomplektuotų transporto priemonių) (kg)
                     
                     
                        13 skirsnis
                     
                     
                        III priedo I dalies 2.6 punktas arba nuo 2014 m. sausio 10 d. III priedo I dalies 2.6 punkto b papunktis (intervalo atveju nurodoma mažiausia masė)
                     
                  
                        Parengtos naudoti transporto priemonės masė (bazinių transporto priemonių) (kg)
                     
                     
                        14 skirsnis
                     
                     
                        I priedo 2.17.1 punktas
                     
                  
                        Techniškai leistina didžiausia pakrautos transporto priemonės masė (pakopinio komplektavimo priemonių atveju – bazinės transporto priemonės) (kg)
                     
                     
                        16.1 punktas
                     
                     
                        III priedo I dalies 2.8 punktas
                     
                  
                        Automobilio ratų apibrėžtas jo plotas. Bazė (mm)
                     
                     
                        4 skirsnis
                     
                     
                        III priedo I dalies 2.1 punktas (1)
                        
                     
                  
                        Automobilio ratų apibrėžtas jo plotas. Tarpuvėžio plotis (mm)
                     
                     
                        30 skirsnis
                     
                     
                        III priedo I dalies 2.3.1 ir 2.3.2 punktai (2)
                        
                     
                  
                        Savitasis išmetamo CO2 kiekis (g/km) (3)
                        
                     
                     
                        49.1 punktas
                     
                     
                        VIII priedo 3 skirsnis
                     
                  
                        Degalų tipas
                     
                     
                        26 skirsnis
                     
                     
                        III priedo I dalies 3.2.2.1 punktas
                     
                  
                        Degalų režimas
                     
                     
                        26.1 punktas
                     
                     
                        III priedo I dalies 3.2.2.4 punktas
                     
                  
                        Darbinis variklio tūris (cm3)
                     
                     
                        25 skirsnis
                     
                     
                        III priedo I dalies 3.2.1.3 punktas
                     
                  
                        Elektros energijos suvartojimas (Wh/km)
                     
                     
                        49.2 punktas
                     
                     
                        VIII priedo 3 skirsnis
                     
                  
                        Naujoviška technologija arba naujoviškų technologijų grupė ir išmetamo CO2 kiekio sumažėjimas dėl tos technologijos naudojimo
                     
                     
                        49.3 punktas
                     
                     
                        VIII priedo 4 skirsnis
                     
                  
                        Transporto priemonės identifikavimo numeris
                     
                     
                        0.10 punktas
                     
                     
                        III priedo I dalies 9.17 punktas
                     
                  
                        Standartinė papildoma masė
                     
                     
                         
                     
                     
                        I priedo 2.17.2 punktas
                     
                  
      
      
         (1)  Pagal šio reglamento 4 straipsnio 9 dalį.
      
         (2)  Pagal šio reglamento 4 straipsnio 8 ir 9 dalis.
      
         (3)  Pagal šio reglamento 4 straipsnio 5 dalį.“